Kuna minu nunnu üllatab mind viimased kuu aega vähemalt igasugu kummastavate käitumismustritega ja manöövritega (ei viitsi siin pikemalt peatuda*), siis täna võtsin lõpuks kätte ja kirjutasin oma ihuitimeeskonnale.  Vastus oli oodatud: Too meile see arvuti. Arvatavasti on protsessori ventilaator seest must. Saame ära puhastada.  Sa issa ristike kesk pohlamoosi! Hakkab juba kõlama nagu Ordi patsiga poisi  jutt lahtistest klemmidest.  Ja kui pärast puhastust mu nunnu ikka trikke teeb, siis…  noh… viisakalt öeldes läheb jamaks!  Üks jõuluime paluks, et tegu oleks tõesti salakavala tolmurulli ja mitte näiteks vigase RAM-iga.